GPSC โบรกมองกำไรปี 65-73 โตสูงเฉลี่ย 60% ธุรกิจแบตฯหนุนเด่น-ได้อานิสงส์ขึ้นค่า Ft มากสุด
GPSC โบรกมองกำไรปี 65-73โตสูงเฉลี่ย 60% ธุรกิจแบตเตอรี่หนุนเด่น-ได้ประโยชน์ปรับขึ้นค่า Ft มากสุด แนะซื้อ 95.50 บาท
GPSC โบรกมองกำไรปี 65-73โตสูงเฉลี่ย 60% ธุรกิจแบตเตอรี่หนุนเด่น-ได้ประโยชน์ปรับขึ้นค่า Ft มากสุด แนะซื้อ 95.50 บาท
1 เม.ย. 2565

บล.โนมูระ พัฒนสิน ระบุในบทวิเคราะห์วันนี้ (30 มี.ค.2565) ว่า บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ราคาเป้าหมาย 95.50 บาท  เป็นผู้ประกอบการโรงไฟฟ้าที่มีความต่อเนื่องของธุรกิจและมีธุรกิจ Battery หนุน พร้อมเติบโต Megatrend จากทั้ง EV, โรงไฟฟ้า renewable และโรงงานอุตสาหกรรม โดยคาดธุรกิจแบตเตอรี่ของ GPSC โตสูงเฉลี่ยโต 60% CAGR ใน 2565-2573 และสัดส่วนรายได้เพิ่มจาก 0.1% ใน 2564 เป็น 6.5% ในปี 2573
โดยประเมินกำไรปกติ 2565-2566 ของ GPSC อยู่ที่ 1.06 หมื่นลบ (โต 59% เทียบช่วงเดียวกันของปีก่อน), 1.25 หมื่นลบ. (โต 18% เทียบช่วงเดียวกันของปีก่อน) ตามลำดับ ด้าน Valuation มองราคาหุ้นยังเป็นจุดซื้อลงทุนรับการเติบโตในระยะยาว โดยมี PER22F ที่ 19 เท่า และมี dividend yield 2-3% ต่อปี ขณะที่ราคาน้ำมันดิบปรับตัวลดลง ลดแรงกดดันในด้านต้นทุน และได้ประโยชน์มากสุดในกลุ่มฯจากการปรับขึ้นค่า Ft